Fictilia, inque novas cernes concrescere metas. 
, Haec simili argilla, rituque linuntur eodem 
-Sacchara, quae tantum primis albedine, quantum 
| Pondere concedunt, effoetaque mella resudant, 
Degeneres latices, nec sacchara plura daturos. 
Tum quoque fas (alius si fors tibi displicet usus ) 
Condere mella cadis, et condita solvere lymphis, 
Ut large diluta, suo cum tempore acescent , 
Clibanus excipiat, lentique inclusa metallo 
Áttenuent ignes, donec sub culmine vasis 
Paulatim collecta, fluant per devia rostri, 
Et tandem austerum reddant sullata saporem. 
Quantum haec mancipiis arrident pocula! Nummos 
Undique conradit plebs Afra; cibaria, vestes, 
Quae labor, ingenium, fortuna vel attulit, aere 
Distrahit exiguo , cyathis quo guttura largis 
Proluat, heu! nimio quamquam saepe ebria potu. 
Immanem subeat duro sub judice poenam. 
Sacchara seu recoqui lubeat, seu pocula servis 
Grata pares, seu forte juvet res utraque, curam 
His adjunge aliam, sudantes visere metas, 
Observans quo lenta fluant purgamina cursu. 
Labilis ex toto postquam cessaverit humor, 
Quo purgata suis excludas sacchara formis 
lempus adest, ni forte pluat, Phoebusve nigrantem 
Conditus in' nubem venturos nuntiet imbres. 
Nam formis excussa solent invadere cultro, 
Frustatim. caedunt, purique ad luminis auras 
Exsiccanda locant, donec penetrabilis aér, 
Et, quidquid superest humoris, dissipet aestus. . 
Ergo, mane novo, nudas tibi sistere metas 
Alta super tabulata jube: quod surgere contra 
Aspicies, totidem diverso e marmore caesas 
Pyramides tibi stare putes. Haud omnibus idem 
Est candor: miveis haec albicat aemula cycnis, 
llla minus candet; quin et pars maxima plures 
Exhibet, aspectu varios pretioque , colores, 
591 
